Staat na appèlhof oor Oscar-vonnis | Maroela Media
Staat na appèlhof oor Oscar-vonnis
Die staat gaan die appèlhof direk nader oor Oscar Pistorius se ses jaar vonnis vir moord.
Die NVG het Donderdag bevestig die staat gaan Vrydag 'n aansoek by de appèlhof in Bloemfontein indien om teen die vonnis te appelleer, nadat regter Thokozile Masipa in Augustus die staat se aansoek om verlof tot appèl in die hooggeregshof, met koste van die hand gewys het.
Die staat versoek 'n swaarder vonnis vir die 29-jarige voormalige Paralimpiese atleet vir die moord op sy meisie, Reeva Steenkamp, op Valentynsdag 2013 in sy huis in Silver Lakes, Pretoria. Pistorius is aanvanklik skuldig bevind aan strafbare manslag, maar die skuldigbevinding is later in die appèlhof na moord verander.
Masipa het Pistorius in Julie vanjaar tot ses jaar tronkstraf gevonnis vir moord. Sy het tydens die vonnisoplegging gesê lang tronkstraf sal nie geregtigheid tot gevolg hê in Pistorius se geval nie en dit is onwaarskynlik dat hy weer 'n oortreding sal begaan.
Die staat het tydens die appèl-aansoek aangevoer die hof het fouteer deur te bevind lang tronkstraf sal nie geregtigheid tot gevolg hê in Pistorius se geval nie. Die staatsaanklaer, adv. Gerrie Nel, het gesê die hof moes meer klem geplaas het op die voorsienbare gevolge van Pistorius se dade en die dolus eventualis-aspek van die saak. Volgens Nel moes Pistorius geweet het as hy vier skote deur die toiletdeur skiet, sal dit waarskynlik of selfs voor die hand liggend wees dat hy die persoon agter die deur sal doodskiet.
Adv. Barry Roux, Pistorius se regsverteenwoordiger, het in antwoord op Nel se betoog gesê hy beskou dit as 'n belediging teenoor die hof dat die staat meen die hof het fouteer in sy uitspraak. "Die staat is bevooroordeeld teenoor die beskuldigde," het Roux gesê. "Deur te sê die beskuldigde het 'n 'mate van spyt' oor sy optrede, terwyl Pistorius erg gehuil het en duidelik gebroke was, wys net die staat se vooroordeel."
Masipa het in haar uitspraak op dié kwessie gesê sy is nie oortuig dat 'n ander hof tot 'n ander gevolgtrekking sal kom nie.
Ai ek lag my n slaptjip as die appèlhof vir die staat n toffie wys en hy maak die vonnis minder. Glo my my dag sal gemaak wees!!!
Die vonnis is skokkend onvanpas. Die Regter is met respek weereens n aanstelling sonder enige werklike ondervinding van ons strafreg.Sy het wesenlike getuinis wat daarop dui dat dit moord met direkte opset was buite rekening gelaat.Sy weet nie wat die verskil is tussen moord met moontlikheids bewussyn en nalatigheid is nie. Die vonnis selfs vir strafbare manslag is nie gepas nie. Oscar moet minstens 12 tot 15 jaar sit vir die moord.
Ou Gerrie wil hom graag weer op tv sien. Ek dink dit raak nou n bietjie afgesaag. Plaas hulle aanbeweeg daar is nog derduisende sake waarmee hy aandag kan trek.
Ag ek wens hulle wil nou op met hierdie saak daar is net sulke ander ernstige sake wat aandag moet kry deur die N.V.G. kantore wat nie die geval is nie.want n mens sit met dokumentasie van die N.V.G. kantore dan kan ek nie glo hulle kan sulke leuens vertel nie dit is tog mense wat ons moet kan vertrou wat glad nie die geval is nie nou hammer net op een saak te duiwel met die res.